Diari Oficial de la Generalitat Valenciana


Sumari del DOGV 4807, del 28-07-2004 (2004/7313)

Informació pública de l'aprovació del projecte d'urbanització de l'enllaç de l'avinguda dels Tarongers amb els carrers d'Isabel de Villena i Eugenia Viñes, fase primera.
-------------------------------------------------------------------------------------------------------------------------------------------------------------------------

### Dades del document

Número de DOGV
:   4807

Data del DOGV
:   28-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7313


Organisme emissor
:   Ajuntament de València

Tipus de document
:   Anunci

Informació pública de l'aprovació del projecte d'urbanització de l'enllaç de l'avinguda dels Tarongers amb els carrers d'Isabel de Villena i Eugenia Viñes, fase primera. [2004/Q7313]
  
La Junta de Govern Local, en la sessió ordinària feta el dia 25 de juny del 2004, va acordar:
  
«Vista la moció del regidor delegat d'Ordenació Urbana de Barris, els informes del Servici d'Obres d'Infraestructura, de l'Oficina de Supervisió de Projectes, d'Intervenció de Fons, així com l'informe del Servici de Contractació, s'acorda:
  
1. Aprovar el projecte d'urbanització de l'enllaç de l'avinguda dels Tarongers amb els carrers d'Isabel de Villena i Eugenia Viñes, fase primera, i encarregar-ne l'execució a Ocide Construcción, SA, amb el codi d'identificació fiscal C35715969, titular de la contracta global d'obres d'urbanització, per la quantitat de 799.928,25 euros, impost sobre el valor afegit inclòs.
  
2. La despesa es pagarà a càrrec de la partida GE350/4323/60541, segons la proposta: 2004/5076, ítem: 2004/82779.
  
3. El Servici Gestor procedirà a la publicació d'este projecte en el Diari Oficial de la Generalitat Valenciana, de conformitat amb el que disposen els articles 34, 53 i 59 de la Llei Reguladora de l'Activitat Urbanística de la Generalitat Valenciana».
  
Contra l'acte administratiu transcrit, que és definitiu en via administrativa, i de conformitat amb el que establix la Llei Reguladora de Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa, podeu interposar un dels següents recursos:
  
a) Amb caràcter potestatiu, recursos de reposició davant del mateix òrgan que va dictar l'acte recorregut, en el termini d'un mes, comptador des del sendemà de la recepció d'esta notificació.
  
Si transcorre un mes des del sendemà de la interposició del recurs de reposició sense que este s'haja resolt, podeu entendre que s'ha desestimat i interposar un recurs contenciós administratiu, a elecció seua davant del Jutjat Contenciós Administratiu de València o davant del jutjat contenciós administratiu del seu propi domicili, en el termini de sis mesos, des d'esta desestimació presumpta.
  
b) Recurs contenciós administratiu, a elecció seua, davant del Jutjat Contenciós Administratiu de València o davant del jutjat contenciós administratiu del seu propi domicili, dins del termini de dos mesos, comptadors des del sendemà de la recepció d'esta notificació.
  
Tot això sense perjuí que puga exercitar qualsevol altre recurs o acció que estime procedent.
  
Cosa que us comunique als efectes oportuns.